અમુક ગ્રુપમાં તો નિષ્ક્રિય રહેતા મેમ્બરને મેસેજીસના ગોદા મારીને જગાડવાનો રીવાજ હોય છે. હવે રોજે રોજ માણસ કેટલું પ્રદાન કરી શકે? એની પણ કોઈ મજબૂરી હોઈ શકે છે. બીજા કામ પણ હોય ને! આવું થયું હોય તો તમારે સામે ચાલીને એવા જ થીમવાળા બીજા કોઈ ગ્રુપના મેમ્બર બની જવું અને પછી દિવસમાં એકવાર આલીયાના ગ્રુપમાંથી ઉઠાવીને માલિયાના ગ્રુપમાં અને માલિયાના ગ્રુપમાંથી ઉઠાવીને આલીયાના ગ્રુપમાં કોપી પેસ્ટ કરતા રહેવું! આમાં બંને ગ્રુપમાં કોઈ કોમન મેમ્બર હોય તો ઝલાઈ જવાના ચાન્સીસ ખરા, પણ એ ય મોટે ભાગે તમારી જેમ જ વહેવાર નિભાવતો હશે એટલે ‘તેરી ભી ચુપ, મેરી ભી ચુપ’ના ધોરણે ચાલી જશે.